ᱡᱮᱢᱥ ᱣᱟᱴ

ᱡᱮᱢᱥ ᱣᱟᱴ ᱫᱚ ᱥᱠᱚᱴᱞᱟᱸᱰ ᱨᱤᱱᱤᱡ ᱥᱤᱨᱤᱡᱤᱭᱟᱹ ᱟᱨ ᱡᱚᱱᱛᱨᱚ ᱥᱟᱬᱮᱥᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱵᱷᱟᱯ ᱛᱮ ᱫᱟᱹᱲᱮᱫ ᱡᱚᱱᱛᱨᱚᱭ ᱥᱤᱨᱤᱡᱽ ᱞᱮᱫ ᱛᱟᱦᱮᱸᱫ , ᱡᱟᱦᱟᱸ ᱫᱤ ᱛᱮ ᱠᱟᱹᱨᱜᱟᱹᱲ ᱞᱟᱦᱟᱱᱛᱤ ᱨᱮ ᱱᱟᱶᱟ ᱦᱚᱨᱟᱭ ᱥᱟᱢᱟᱝ ᱞᱮᱫ ᱛᱟᱦᱮᱸᱫ ᱾ ᱜᱞᱟᱥᱜᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱠᱟᱹᱢᱤ ᱠᱟᱱ ᱚᱠᱛᱚ ᱨᱮ ᱵᱷᱟᱯ ᱛᱮ ᱫᱟᱹᱲ ᱡᱚᱱᱛᱨᱚ ᱪᱮᱛᱟᱨ ᱜᱚᱨᱚᱡ ᱦᱮᱡ ᱮᱱᱟ ᱾ ᱩᱱᱤ ᱵᱩᱡᱷᱟᱹᱣ ᱫᱟᱲᱮᱭᱟᱫ ᱛᱟᱦᱮᱸᱫ ᱱᱚᱶᱟ ᱫᱟᱲᱮ ᱥᱟᱧᱪᱟᱣ ᱨᱮ ᱟᱹᱰᱤ ᱜᱟᱲ ᱜᱚᱲᱚᱭ ᱮᱢᱟ ᱢᱮᱱᱛᱮ ᱾  ᱚᱱᱟ ᱛᱟᱭᱚᱢ ᱠᱷᱚᱱ ᱜᱮ ᱟᱡᱟᱜ ᱠᱩᱨᱩᱢᱩᱴᱩ ᱠᱷᱚᱸᱫᱽᱨᱚᱸᱫᱮ ᱪᱷᱩᱴᱟᱹᱣ ᱞᱮᱱ ᱛᱟᱦᱮᱸᱫ, ᱚᱱᱠᱟᱛᱮ ᱢᱩᱪᱟᱹᱫ ᱨᱮ ᱥᱤᱨᱤᱡᱽ ᱦᱚᱸᱭ ᱥᱤᱨᱤᱡᱽ ᱞᱮᱫ ᱛᱟᱦᱮᱸᱫ ᱾  ᱱᱚᱶᱟ ᱡᱚᱱᱛᱨᱚ ᱫᱚ ᱠᱟᱹᱢᱤ ᱨᱮᱱᱟᱜ ᱛᱚᱲ ᱵᱟᱲᱦᱟᱣ ᱥᱟᱶᱛᱮ  ᱫᱟᱲᱮ ᱦᱚᱸᱭ ᱥᱟᱧᱪᱟᱣ ᱠᱮᱜ-ᱟ ᱾ ᱚᱱᱟ ᱥᱟᱶᱛᱮ ᱦᱚᱨᱥᱯᱟᱣᱟᱨ ᱨᱮᱱᱟᱜ ᱡᱟᱭ ᱛᱮᱫ-ᱮ ᱯᱟᱱᱛᱮ ᱧᱟᱢ  ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱤᱫᱤ ᱛᱮᱜᱮ ᱟᱡᱟᱜ ᱧᱩᱛᱩᱢ ᱞᱮᱠᱟᱛᱮ ᱜᱮ ᱫᱟᱲᱮ(power) ᱨᱮᱱᱟᱜ ᱭᱩᱱᱤᱴ(unit) ᱫᱚ ᱣᱟᱴ ᱠᱚ ᱢᱮᱛᱟᱜ ᱠᱟᱱᱟ ᱾ 
ᱡᱤᱭᱚᱱ
ᱡᱮᱢᱥ ᱣᱟᱴ ᱫᱚ ᱑᱗᱓᱖ ᱥᱟᱞᱮ ᱨᱮ ᱡᱟᱱᱟᱢ ᱞᱮᱱᱟ   ᱜᱨᱤᱱᱚᱠ ᱨᱮ ᱾ ᱟᱯᱟᱛ ᱫᱚ ᱚᱱᱟ ᱱᱟᱜᱟᱨ ᱨᱤᱱᱤᱡ ᱡᱟᱦᱟᱡᱽ ᱢᱟᱹᱞᱤᱠ ᱟᱨ ᱠᱚᱱᱴᱨᱟᱠᱴᱚᱨ(contractor) ᱛᱟᱦᱮ ᱠᱟᱱᱟᱭ ᱾ ᱮᱸᱜᱟᱛ ᱫᱚ ᱟᱜᱽᱱᱤᱥ ᱢᱩᱭᱤᱨᱦᱮᱰ, ᱧᱩᱢᱦᱟᱞᱟᱝ ᱜᱷᱟᱸᱨᱚᱡᱽ ᱠᱷᱚᱱᱮ ᱦᱮᱡ ᱞᱮᱱ ᱛᱟᱦᱮᱸᱫ ᱟᱨ ᱟᱹᱠᱤᱞ ᱜᱮᱭᱟᱱ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱣᱟᱴ ᱟᱡ ᱜᱚᱲᱚᱢ ᱦᱟᱲᱟᱢ , ᱛᱷᱚᱢᱟᱥ ᱣᱟᱴ ᱫᱚ ᱢᱤᱫ ᱮᱞᱠᱷᱟ ᱢᱟᱪᱮᱫ-ᱮ ᱛᱟᱦᱮᱸᱠᱟᱱᱟ ᱾ ᱡᱚᱠᱷᱚᱱ ᱟᱡᱟᱜ ᱵᱚᱭᱚᱥ ᱑᱘ ᱵᱚᱪᱷᱚᱨ ᱜᱟᱱ ᱥᱮᱴᱮᱨᱮᱱᱟ, ᱟᱡ ᱮᱸᱜᱟᱛ ᱫᱚᱭ ᱵᱚᱝᱜᱟ ᱛᱟᱞᱟᱭᱮᱱᱟ ᱾ ᱚᱱᱟ ᱛᱟᱭᱚᱢ ᱠᱷᱟᱱ ᱜᱮ ᱟᱡ ᱟᱯᱟᱛᱟᱜ ᱫᱟᱲᱮ ᱦᱚᱸ ᱜᱚᱥᱚᱢᱚᱥᱚ ᱤᱫᱤᱭᱮᱱᱟ ᱾ ᱣᱟᱴ ᱫᱚ ᱞᱚᱱᱰᱚᱱᱮ ᱪᱟᱞᱟᱣᱮᱱᱟ ᱥᱟᱢᱟᱱ ᱛᱮᱭᱟᱨ (instrument making) ᱪᱮᱫᱚᱜ ᱞᱟᱹᱜᱤᱫ ᱢᱤᱫ ᱥᱮᱨᱢᱟ ᱫᱩᱱ ᱾ ᱚᱱᱟ ᱛᱟᱭᱚᱢ ᱥᱠᱚᱴᱞᱟᱸᱰ ᱛᱮ ᱨᱩᱣᱟᱹᱲ ᱦᱮᱡ ᱮᱱᱟᱭ ᱟᱨ ᱜᱞᱟᱥᱜᱚ ᱧᱩᱛᱩᱢᱟᱱ ᱱᱟᱜᱟᱨ ᱨᱮ ᱡᱤᱭᱚᱱᱮ ᱛᱚᱞ ᱠᱮᱜ-ᱟ, ᱥᱟᱶᱛᱮ ᱚᱸᱰᱮ ᱜᱮ ᱟᱡᱟᱜ ᱥᱟᱢᱟᱱ ᱛᱮᱭᱟᱨ ᱵᱮᱯᱟᱨ ᱫᱚᱭ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾  ᱟᱡᱟᱜ ᱛᱮᱭᱟᱨ ᱥᱟᱢᱟᱱ ᱨᱮᱱᱟᱜ ᱞᱟᱜᱟᱛ ᱵᱟᱹᱲᱛᱤ ᱤᱫᱤᱭᱮᱱ ᱠᱷᱟᱱ ᱵᱤᱨᱫᱟᱹᱜᱟᱲ ᱨᱤᱱ ᱯᱩᱨᱩᱫᱷᱩᱞ ᱢᱟᱪᱮᱫ ᱠᱚ ᱚᱸᱰᱮ ᱢᱤᱫ ᱣᱟᱨᱠᱥᱚᱯ (workshop) ᱵᱮᱱᱟᱣ ᱞᱟᱹᱜᱤᱫ ᱫᱟᱣ ᱠᱚ ᱮᱢᱟᱫ ᱫᱮ ᱛᱟᱦᱮᱸᱫ ᱾ ᱮᱛᱚᱦᱚᱵ ᱫᱚ ᱥᱟᱢᱟᱱ ᱡᱩᱛ ᱵᱟᱲᱟ ᱠᱟᱹᱢᱤ ᱠᱚ ᱮᱢᱟᱫ ᱫᱮ ᱛᱟᱦᱮᱸᱫ, ᱡᱟᱦᱟᱸ ᱠᱚ ᱚᱱᱟ ᱵᱤᱨᱫᱟᱹᱜᱟᱲ ᱨᱮ ᱥᱮᱪᱮᱫ ᱠᱚ ᱞᱟᱹᱜᱤᱫ ᱫᱚᱦᱚ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱑᱗᱕᱙ ᱥᱟᱞᱮ ᱨᱮ ᱡᱚᱱ ᱠᱨᱮᱜᱽ ᱥᱟᱶ ᱜᱟᱛᱮ ᱠᱟᱛᱮ ᱢᱤᱫ ᱥᱟᱢᱟᱱ ᱛᱮᱭᱟᱨ ᱟᱨ ᱚᱱᱟ ᱠᱚ ᱵᱮᱯᱟᱨ ᱞᱟᱹᱜᱤᱫ ᱠᱤᱱ ᱠᱩᱨᱩᱢᱩᱴᱩ ᱠᱮᱜ-ᱟ  ᱥᱮᱨᱮᱧ ᱥᱟᱢᱟᱱ ᱟᱨ ᱮᱱᱮᱡ ᱡᱚᱝᱟᱜ ᱠᱚ ᱾ ᱟᱹᱠᱤᱱᱟᱜ ᱵᱮᱯᱟᱨ ᱫᱚ ᱛᱩᱨᱩᱭ ᱪᱟᱸᱫᱚ ᱜᱟᱱ ᱪᱟᱣᱟᱣᱮᱱᱟ ᱟᱨ ᱜᱮᱞ ᱛᱩᱨᱩᱭ ᱦᱚᱲ ᱜᱟᱱ ᱠᱟᱹᱢᱤᱭᱟᱹ ᱦᱚᱸ ᱠᱤᱱ ᱫᱚᱦᱚ ᱠᱮᱫ ᱠᱚᱣᱟ ᱾ 
ᱣᱟᱴ ᱟᱨ ᱠᱤᱴᱞᱤ
 ᱣᱟᱴ ᱟᱨ ᱠᱤᱴᱞᱤ ᱫᱚ ᱟᱡᱟᱜ ᱡᱤᱭᱚᱱ ᱨᱚ ᱡᱚᱯᱚᱲᱟᱣ ᱠᱟᱷᱟ ᱠᱟᱹᱦᱱᱤ ᱠᱟᱱᱟ ᱾ ᱣᱟᱴ ᱫᱚ ᱠᱤᱴᱞᱤ ᱨᱮ ᱦᱮᱰᱮᱡᱚᱜ ᱠᱟᱱ ᱧᱮᱞᱛᱮ ᱟᱨ ᱚᱱᱟ ᱨᱮᱱᱟᱜ ᱵᱷᱟᱯ ᱴᱚᱯᱟᱨ ᱰᱷᱟᱹᱯᱱᱤᱭ ᱴᱷᱮᱞᱟᱣᱮᱫ ᱛᱟᱦᱮᱸᱫ, ᱚᱸᱰᱮ ᱠᱷᱚᱱ ᱜᱮ ᱵᱷᱟᱯ ᱨᱮᱱᱟᱜ ᱢᱤᱫ ᱫᱟᱲᱮ ᱧᱮᱞ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱠᱟᱹᱦᱱᱤ ᱟᱹᱰᱤ ᱦᱚᱲ ᱟᱹᱰᱤ ᱞᱮᱠᱟ ᱠᱚ ᱞᱟᱹᱭᱟ , ᱚᱠᱚᱭ ᱫᱚ ᱠᱚ ᱢᱮᱱ ᱟᱡᱟᱜ ᱜᱩᱫᱽᱨᱟᱹ ᱵᱮᱲᱟ ᱠᱟᱛᱷᱟ ᱚᱠᱚᱭ ᱫᱚ ᱠᱚ ᱢᱮᱱᱟ ᱥᱮᱬᱟ ᱠᱟᱛᱮ, ᱚᱠᱚᱭ ᱫᱚ ᱠᱚ ᱢᱮᱱᱟ ᱟᱡ ᱟᱭᱚᱣᱟᱜ ᱠᱮᱴᱞᱤ ᱟᱨ ᱚᱠᱚᱭ ᱫᱚ ᱟᱡ ᱦᱛᱚᱢᱟᱜ ᱠᱮᱴᱞᱤ ᱧᱮᱞᱛᱮ, ᱮᱢᱟᱱ ᱮᱢᱮᱱ ᱾ ''ᱣᱟᱴ ᱫᱚ ᱵᱷᱟᱯ ᱤᱧᱡᱤᱱ ᱫᱚ ᱵᱟᱭ ᱵᱮᱱᱟᱣ ᱞᱮᱫ ᱛᱟᱦᱮᱸᱫ, ᱢᱮᱱᱠᱷᱟᱱ ᱚᱱᱟ ᱢᱟᱨᱮ ᱵᱷᱟᱯ ᱤᱧᱡᱤᱱ ᱨᱮᱱᱟᱜ ᱫᱟᱲᱮ ᱨᱮ ᱵᱚᱫᱚᱞᱮ ᱟᱹᱜᱩ ᱞᱮᱫ ᱛᱟᱦᱮᱸᱫ ᱾
ᱵᱟᱨᱦᱮ ᱡᱚᱱᱚᱲ
 James Watt by Andrew Carnegie (1905)
 Librivox audiobook: James Watt by Andrew Carnegie (1905)
 James Watt by Thomas H. Marshall (1925)
 Archives of Soho  at Birmingham Central Library.
 BBC History: James Watt
 Scottish Engineering Hall of Fame – James Watt
 Revolutionary Players website
 Cornwall Record Office Boulton and Watt letters 
 Significant Scots – James Watt
ᱥᱟᱹᱠᱷᱭᱟᱹᱛ